Diari Oficial de la Generalitat Valenciana


Sumari del DOGV 9803, del 06-03-2024 (2024/1860)

RESOLUCIÓ de 27 de febrer de 2024, de la sotssecretària de la Conselleria Educació, Universitats i Ocupació, per la qual s'inclou una alumna en l'annex I-D de la relació de persones beneficiàries de la Resolució de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9803

Data del DOGV
:   06-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1860


Data del document
:   27-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 27 de febrer de 2024, de la sotssecretària de la Conselleria Educació, Universitats i Ocupació, per la qual s'inclou una alumna en l'annex I-D de la relació de persones beneficiàries de la Resolució de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana. [2024/1860]  
Per Resolució de 23 de desembre de 2019, de la Direcció General d'Universitats, es van fer públiques les llistes per les quals es van adjudicar i van denegar les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
La Sentència núm. 426/2023, de 31 de juliol, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, estima parcialment el recurs contenciós administratiu núm. 204/2020, interposat per Yaiza Diago Font, contra la Resolució de 3 de juliol de 2020, dictada per la secretària autonòmica d'Universitats i Investigació, en la qual es desestimen les al·legacions del recurs de reposició presentat contra la Resolució de 23 de desembre de 2019 (DOGV 8721, 20.01.2020), de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
  
En virtut d'això, resolc:  
  
Primer  
Incloure Yaiza Diago Font com a beneficiària de la beca salari lligada a la renda en l'annex I-D de la Resolució de 23 de desembre de 2019, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana, després de comprovar-se que complix tots els requisits de la convocatòria.  
  
Segon  
Eliminar Yaiza Diago Font com a no beneficiària de la beca salari lligada a la renda, pel motiu núm. 8, «No consignar en la sol·licitud les dades bàsiques o no haver aportat la documentació necessària per a la resolució de la convocatòria, malgrat haver-li sigut requerida», de l'annex II de la Resolució de 23 de desembre de 2019, de la Direcció General d'Universitats.  
  
Tercer  
Concedir la beca salari lligada a la renda per al curs acadèmic 2019-2020 a Yaiza Diago Font, amb DNI \*\*\*\*888\*\*, amb un import de 6.000 euros.  
  
Contra el present acte, que posa fi a la via administrativa, podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació. Tot això de conformitat amb el que es disposa en els articles 10, 14 i 46 de la Llei reguladora de la jurisdicció contenciosa administrativa.  
  
València, 27 de febrer de 2024.- La sotssecretària d'Educació, Universitats i Ocupació (p. d. R 13.04.2022; DOGV de 29.04.2022): Alida C. Mas Taberner.